ઈન્દિરા ગાંધીની સરકારમાં કટોકટી દરમિયાન RSSને બીજી વખત પ્રતિબંધનો સામનો કરવો પડ્યો હતો. 1975માં જ્યારે ઈન્દિરા ગાંધીએ કટોકટી લાગુ કરી ત્યારે સંઘે તેનો વિરોધ કર્યો હતો. જેના કારણે મોટી સંખ્યામાં સ્વયંસેવકોને જેલમાં મોકલવામાં આવ્યા હતા. RSS પર બે વર્ષ પ્રતિબંધ લાગુ રહ્યો. કટોકટી બાદ જ્યારે ચૂંટણીની જાહેરાત કરવામાં આવી ત્યારે જનસંઘનો જનતા પાર્ટીમાં વિલય થયો. 1977માં જનતા પાર્ટી સત્તામાં આવી અને સંઘ પરનો પ્રતિબંધ ઉઠાવી લેવામાં આવ્યો.